b'\n_START_ARTICLE_\nHialinini\xc5\xb3 membran\xc5\xb3 liga\n_START_SECTION_\nEtiologija\n_START_PARAGRAPH_\nPagrindinis rizikos veiksnys yra plau\xc4\x8di\xc5\xb3 audinio nebrandumas ir surfaktanto stoka, kurie susij\xc4\x99 su nei\xc5\xa1ne\xc5\xa1iotumu. Vaisiaus plau\xc4\x8di\xc5\xb3 brendimas prasideda nuo 20-24 sav. i\xc5\xa1 prad\xc5\xbei\xc5\xb3 formuojasi alveoli\xc5\xb3 kanaliukai, kurie yra i\xc5\xa1kloti epitelio l\xc4\x85stel\xc4\x97mis, \xc5\xa1iuo laikotarpiu kanaliukuose jau yra antro tipo alveoliocit\xc5\xb3, kurie gamina surfaktant\xc4\x85 metilinimo b\xc5\xabdu, \xc5\xa1is surfaktantas n\xc4\x97ra atsparus hipoksijai, acidozei d\xc4\x97lto greitai suyra ir baigiasi jo sintez\xc4\x97. Ma\xc5\xbedaug apie 28 - 32 sav. daug\xc4\x97ja antro tipo alveoliocit\xc5\xb3, intensyv\xc4\x97ja surfaktanto gamyba kei\xc4\x8diasi jo strukt\xc5\xabra, jis pasidaro atsparesnis hipoksijai, acidozei._NEWLINE_Kiti rizikos veiksniai, be i\xc5\xa1ne\xc5\xa1iotumo yra perinatalin\xc4\x97 hipoksija ir asfikcija (surfaktantas suyra d\xc4\x97l hipoksijos ir acidoz\xc4\x97s), nekoreguotas cukrinis diabetas (jo metu gali pasireik\xc5\xa1ti l\xc4\x97tin\xc4\x97 vaisiaus hipoksija, taip pat da\xc5\xbenai sutrinka brandumas), Cezario pj\xc5\xabvio operacija (susijusi su vaisiaus hipoksija, nes paprastai atliekama, tam, kad b\xc5\xabt\xc5\xb3 galima, kuo grei\xc4\x8diau u\xc5\xbebaigti gimdym\xc4\x85 d\xc4\x97l vaisiaus ar motinos patologijos pvz.: vaisiaus hipoksijos), daugiavaisis n\xc4\x97\xc5\xa1tumas, kiti prie\xc5\xa1laikinio gimdymo rizikos veiksniai. Rizika ma\xc5\xbeina gliukokortikoid\xc5\xb3 skyrimas gresian prie\xc5\xa1laikiniui gimdymui indikuotinas nuo 24-34 n\xc4\x97\xc5\xa1tumo savait\xc4\x97s._NEWLINE_Taip pat surfaktanto stygi\xc5\xb3 gali sukelti veiksniai tiesiogiai pa\xc5\xbeeid\xc5\xbeiantys alveoliocitus: toksinis degiuonies poveikis, aspiracija mekonijumi, asfiksija, \xc4\xafgimta pneumonija, plau\xc4\x8dio displazija d\xc4\x97l diafragmos i\xc5\xa1var\xc5\xbeos.\n_START_SECTION_\nPatogenez\xc4\x97\n_START_PARAGRAPH_\nSurfaktantas - tai med\xc5\xbeiaga i\xc5\xa1klojanti alveoles sudaryta i\xc5\xa1 fosfolipid\xc5\xb3, lipoprotein\xc5\xb3. J\xc4\x85 sintetina II tipo alvelocitai. Surfaktantas ma\xc5\xbeina pavir\xc5\xa1iaus \xc4\xaftempim\xc4\x85 apsaugo alveoles nuo subliu\xc5\xa1kimo, neleid\xc5\xbeia alveol\xc4\x97ms sulipti._NEWLINE_Tr\xc5\xabkstant surfaktanto d\xc4\x97l nei\xc5\xa1ne\xc5\xa1iotumo, plau\xc4\x8di\xc5\xb3 nebrandumo arba pagreit\xc4\x97jus jo irimui d\xc4\x97l hipoksijos ir acidoz\xc4\x97s, i\xc5\xa1kvepiant alveol\xc4\x97s subli\xc5\xabk\xc5\xa1ta formuojasi atelektaz\xc4\x97s (subliu\xc5\xa1ksi\xc5\xb3 neventiliuojami plau\xc4\x8di\xc5\xb3 plotai). D\xc4\x97lto suma\xc5\xbe\xc4\x97ja plau\xc4\x8di\xc5\xb3 ventiliacija. Atsiranda hipoksija, acidoz\xc4\x97. Hipoksija ir acidoz\xc4\x97, slopina surfaktanto sintez\xc4\x99. Taip pat d\xc4\x97l hipoksijos did\xc4\x97ja plau\xc4\x8di\xc5\xb3 kraujagysli\xc5\xb3 pasiprie\xc5\xa1inimas, d\xc4\x97lto formuojasi nuosr\xc5\xabvis i\xc5\xa1 de\xc5\xa1in\xc4\x97s \xc4\xaf kair\xc4\x99, atsiranda persistuojanti plau\xc4\x8di\xc5\xb3 kraujotak\xc4\x85. D\xc4\x97l padid\xc4\x97jusio plau\xc4\x8di\xc5\xb3 kraujagysli\xc5\xb3 pasiprie\xc5\xa1inimo ir suma\xc5\xbe\xc4\x97jusios plau\xc4\x8di\xc5\xb3 kraujotakos, atsiranda entotelio ir alveoli\xc5\xb3 epitelio pa\xc5\xbeeidimas, d\xc4\x97lto padid\xc4\x97ja endotelio pralaidumas ir plazmos baltymai patenka \xc4\xaf alveoles, bei formuoja hialino membranas - i\xc5\xa1 plazmos baltym\xc5\xb3 sudarytus \xc5\xbeiedus.\n_START_SECTION_\nKlinika\n_START_PARAGRAPH_\nI\xc5\xa1karto po gimimo ar pra\xc4\x97jus, kelios valandoms pasirei\xc5\xa1kia kv\xc4\x97pavimo nepakankamumas: tachipn\xc4\x97ja >60 k/min, \xc5\xa1onkauli\xc5\xb3 ir kr\xc5\xabtinkaulio reatrakcijos, apn\xc4\x97jos epizodai (kv\xc4\x97pavimo sustojimo epizodai), nosies sparneli\xc5\xb3 jud\xc4\x97jimas kv\xc4\x97puojant, cianoz\xc4\x97, galima hipotenzija, garsus i\xc5\xa1kv\xc4\x97pimas ar dejavimas i\xc5\xa1kvepiant. Progresuojan sindromui, gali prasid\xc4\x97ti tachikardija ar bradikardija ir hipotenzija. Sindromas progresuoja paprastai pablog\xc4\x97ja per 24 - 48 val. Po 2-4 par\xc5\xb3 naujagimio b\xc5\xabkl\xc4\x97 pradeda ger\xc4\x97ti ir galimas pasveikimas. Kraujo duj\xc5\xb3 tyrime hipoksemija, acidoz\xc4\x97.\n_START_SECTION_\nKomplikacijos\n_START_PARAGRAPH_\nIntraskilvelin\xc4\x97s kraujosruvos d\xc4\x97l hipoksijos, pneumotoraksas.\n_START_SECTION_\nGydymas\n_START_PARAGRAPH_\nGresiant prie\xc5\xa1laikiniam gimdymui, jei n\xc4\x97ra kontraindikacij\xc5\xb3 tokoliz\xc4\x97 (gimdos susitraukim\xc5\xb3 slopinimas) ir vaisiaus plau\xc4\x8di\xc5\xb3 brandinimas skiriant deksametazon\xc4\x85._NEWLINE_Surfaktantas skiriamas tiek profilaktikai, tiek sindromo gydymui. Gydomi vyraujantys sindromai: kv\xc4\x97pavimo nepakankamumo deguonies terapija per kauk\xc4\x99, esant poreikiui CPAP (nuolatin\xc4\x97 teigiamo sl\xc4\x97gio deguonies terapija) per nosines kaniules, mechanin\xc4\x97 plau\xc4\x8di\xc5\xb3 ventiliacija, didelio da\xc5\xbenio oscialiacin\xc4\x97 ventiliacija, ekstrakorponin\xc4\x97 membranin\xc4\x97 oksigenacija. \xc5\xa0i\xc5\xb3 priemoni\xc5\xb3 tikslas u\xc5\xbetikrinti adekva\xc4\x8di\xc4\x85 oksigenacij\xc4\x85 ir ventiliacij\xc4\x85._NEWLINE_\xc5\xa0irdies ir kraujagysli\xc5\xb3 sistemos nepakankamumo gydymas - infuzoterapija, hipovol;emijos korekcija, vazopresini\xc5\xb3 amin\xc5\xb3 skyrimas._NEWLINE_Maitinimo u\xc5\xbetikrinimas - enteriniu (parenteriniu) b\xc5\xabdu.'